Diari Oficial de la Generalitat Valenciana


Sumari del DOGV 5334, del 29-08-2006 (2006/9519)

Resolució de 29 de juny de 2006, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa, l'estudi sobre impacte ambiental i la declaració en concret d'utilitat pública de la línia elèctrica denominada LAAT 66KV D/C per a alimentació a la ST Agost al terme municipal d'Agost (Alacant). (ATLINE/2006/211/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5334

Data del DOGV
:   29-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9519


Organisme emissor
:   Conselleria d'Infraestructures i Transport

Tipus de document
:   Anunci

Resolució de 29 de juny de 2006, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa, l'estudi sobre impacte ambiental i la declaració en concret d'utilitat pública de la línia elèctrica denominada LAAT 66KV D/C per a alimentació a la ST Agost al terme municipal d'Agost (Alacant). (ATLINE/2006/211/03). [2006/9519]  
En compliment del que prescriu la Llei 54/1997, del Sector Elèctric; el Decret 88/2005, de 29 d'abril, del Consell de la Generalitat Valenciana, per la qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (DOGV de 05/05/2005), i el Reial Decret 1955/2000, d'1 de desembre, pel qual es regulen les Activitats de Transport, Distribució Comercialització, Subministrament i Procediments d'Autorització d'Instal·lacions d'Energia Elèctrica (BOE 27-12-2000); així com en el Decret 162/90, de 15 d'octubre, sobre Impacte Ambiental, se sotmet a informació pública el projecte d'instal·lació elèctrica següent:  
Peticionari: Iberdrola Distribución Eléctrica, SAU, amb CIF núm. A. 96203608 i oficines al carrer Calderón de la Barca núm. 16, d'Alacant, societat dedicada a la distribució d'energia elèctrica a la província d'Alacant.  
Lloc on s'establirà la instal·lació: terme municipal d'Agost.  
Finalitat de la instal·lació: disposar una alimentació en 66 kV per a la futura ST que s'ha d'establir en la zona, a fi de millorar i ampliar les xarxes de distribució d'energia elèctrica, donar major qualitat en el servici i omplir peticions de nous abonats.  
Característiques principals:   
Tensió: 66 kV.  
Longitud: LAMT 2.960 metres.   
Conductors: LA-180 de secció 181,6 mm2 i en formació de doble circuit i un conductor per fase.  
. Aïllament: compòsit 66 kV.   
Origen i final: s'inicia en suport existent que s'ha de substituir núm. 78413-001448 de la LAAT-66 ST-Sant Vicent-ST Novelda, propietat d'Iberdrola, i finalitzarà en el suport núm. 13 segons projecte el qual fa funció de línia una vegada s'accedix als terrenys de la futura ST Agost.  
Pressupost: cent setanta-set mil nou-cents cinquanta euros (177.950 €).   
El titular ha sol·licitat, sobre les finques descrites en la relació annexa, servitud de pas d'energia elèctrica i declaració d'utilitat pública que porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa de 16 de desembre de 1954.  
El que es fa públic perquè se'n prenga coneixement i especialment els propietaris de terrenys i la resta de titulars de drets afectats per este projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant, situat al c/ Rambla Méndez Núñez, 41, i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats a l'Ajuntament d'Agost.  
Alacant, 29 de juny de 2006.. El cap del Servici Territorial d'Energia: Miguel García Mengual.